Trènt Alèxander-Arnold yaiku salah siji pemain bal-balan kang asalé saka Inggris lan main ing klub Liverpool FC. Dhèwèké lair ing kutha Liverpool tanggal 7 Oktober 1998 lan kawit cilik wis lumebu akadhemi bal-balan Liverpool. Pemain kang bisa gayuh juwara Liga Champion sadurungé umur 21 taun iki gabung ing akadhemi bal-balan Liverpool wiwit umur enem taun, selawasé ing akadhemi dhèwèké bisa nuduhaké kaprigelané minangka bèk enom kang linuwih tinimbang pemain kang rata-rata padha umuré. Sawisé bisa nembus tim utama, Trènt dadi salah siji pemain kang labuh labeté wigati banget jalaran arang didadèkaké minangka pemain sèrep.

Jebolan Akadhemi 
Trent dadi siji-sijiné pamain saka akadhemi Liverpool kang duwé labuh gedhé nyengkuyung Liverpool menangi sakèh gelar aji ing Eropa lan Inggris mangsa 2019 lan 2020. Kawit jaman biyèn Liverpool dadi tim kang asring nglairaké bakat-bakat kang bakal duwé jeneng kang gedhé kaya ta Robbie Fowler utawa Steven Gerrard. Nganti Gerrard aliihan klub ing taun 2015 mèh ora ana pamain asli akadhemi kang bisa nembus tim utama Liverpool. Taun 2016 Trent miwiti tetandhingan aguna sepisané ing tur mangsa 2016 Amérika Sarékat. Sithik mbaka sithik bocah scouser kasebut bisa ngimbangi kaprigelan pamain sénior liya satemah jenengé dadi misuwur ing mangsa 2017-18. Mapan ing posisi bèg swiwi tengen, Trent kulina ngirim operan silang kang akurat kanggo pamain Liverpool liyané, mula dhèwèké kasil nggémbol top assist ing Liga Primèr Inggris kanggo bèg swiwi tengen, kamangka pamain kang asring nyumbang operan akèhé saka posisi glandhang. Pamain kang nembé mentas saka akadhemi kasebut saliyané rosa ana buri uga sregep bantu serangan, kanthi mangkono dhèwèké malah dibandhingaké kalawan tilas kaptèn Brasil Cafu.

Wiwitan Karir 
Alexander-Arnold wiwitané yaiku minangka pamain glandhang tengah, nanging karo Jürgen Klopp dilih menyang bèg swiwi tengen kang ngédab-édabi. Trènt lumebu akadhemi Liverpool ing umur 6 taun lan naté ngaptèni tim yunior U-16 lan U-18. Malah ing buku biografiné Steven Gerrard dhèwèké karem marang bocah kang naté dilatih ing akadhemi. Trènt nglakoni dhebuté ing tetandhingan Piala Liga lumawan Tottenham Hotspurs 25 Oktober 2016. Mung rong minggu sawisé ambal warsa kawolulas. Wulan Dhésèmber dhèwèké lumebu lapangan minangka pamain pangganti ing Middlesbrough. Jürgen Klopp duwé cukup keyakinan kanggo masang Trènt ing tetandhingan wiwitan Liga Primèr Inggris ing Old Trafford Januari 2017, ing pungkasan mangsa dhèwèké nyathet 12 panampilan, pitu antarané ana liga. Sawise pra musim sing apik banget lan karo Nathaniel Clyne kang nandang cidra, Alexander-Arnold miwiti mangsa 2017/18 minangka pamain bèg swiwi tengen lan nggawe gol sepisan nglawan TSG Hoffenheim ing kualifikasi Liga Champions tanggal 15 Agustus, kanthi tendhangan bebas mlengkung menyang gawang. Sawisé berjuang karo Joe Gomez kanggo posisi kasebut, dhèwèké dadi piyandel ing separo mangsa  lan dadi pamain paling enom Liverpool tampil ing final Liga Champions. Trènt uga klebu menyang tim Piala Donya Inggris senajan ora dimainaké, nalika nggawé dhebut ing tetandhingan grup pungkasan lumawan Kosta Rika ing Elland Road tanggal 2 Juni.

Rujukan 

Pamain bal-balan
Inggris
Pamain bal-balan Inggris
Lair 1998
Pamain Piala Donya FIFA